Document ID: 31987R1908

ΚΑΝΟΝΙΣΜΟΣ (ΕΟΚ) αριθ. 1908/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για την τροποποίηση του κανονισμού (ΕΟΚ) αριθ. 1424/76 περί καθορισμού των γενικών κανόνων παρεμβάσεως στην αγορά της ορύζης
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης (1), όπως τροποποιήθηκε τελευταία από τον κανονισμό (ΕΟΚ) αριθ. 1907/87 (2), και ιδίως το άρθρο 5 παράγραφος 4, την πρόταση της Επιτροπής, Εκτιμώντας ότι το άρθρο 5 παράγραφος 2 του κανονισμού (ΕΟΚ) αριθ. 1418/76 προβλέπει ότι οι αγορές στην παρέμβαση πραγματοποιούνται βάσει μιας τιμής ίσης με 94 % της τιμής παρέμβασης 7 ότι κατά συνέπεια θα πρέπει να προσαρμοσθεί ο κανονισμός (ΕΟΚ) αριθ. 1424/76 (3), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 1424/76, η παράγραφος 2 αντικαθίσταται από το ακόλουθο κείμενο: «2. Αν ο οργανισμός παρέμβασης αναλαμβάνει την αναποφλοίωτη όρυζα όχι στο κέντρο εμπορίας που υποδεικνύεται από τον πωλητή αλλά στον τόπο όπου ευρίσκεται αυτή, η καταβληθησομένη τιμή είναι ίση προς την τιμή αγοράς που αναφέρεται στο άρθρο 5 παράγραφος 2 του κανονισμού (ΕΟΚ) αριθ. 1418/76, η οποία ισχύει για το κέντρο εμπορίας που ορίζεται από τον πωλητή, μειούμενη κατά τα πλέον ευνοϊκά έξοδα μεταφοράς από τον τόπο όπου ευρίσκεται η αναποφλοίωτη όρυζα κατά τη στιγμή της προσφοράς μέχρι αυτό το κέντρο εμπορίας. Τα έξοδα αυτά καθορίζονται από τον οργανισμό παρέμβασης.»
Άρθρο 2
Ο παρών κανονισμός αρχίζει να ισχύει από τη δημοσίευσή του στη Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Σεπτεμβρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987.

Labels: 2
3
17